Bata Corporation
<s>Bata je multinacionalna korporacija poznata kao najveći proizvođač cipela na svijetu.</s>

<s>Historija</s>

<s>Bata je osnovana kao mala zanatska postolarska firma u Zlinu (Austro-Ugarska) 24. augusta 1894. od strane braće Antonina i Tomáša Baťe i sestre Anne.</s>

<s>Prvi uspješni model cipela koji je firmu izvukao iz prijetećeg bankrota bio je - Batovka, koju su proizveli 1897.</s><s>Sestra Anna se povukla iz firme 1898., braća su 1906. podigla modernu tvornicu na tri kata.</s><s>Antonin je umro 1908. pa je Tomáš postao jedini vlasnik.</s><s>Kompanija je 1915. podigla prvu štavionicu i termoelektranu.</s>

<s>Nakon Prvog svjetskog rata od osnivanja Čehoslovačke, Bata je počela eksponencijalno rasti od 400 radnika 1914. narasla je na 9,459 1927.</s>

<s>U međuratnom periodu Bata je počela širiti proizvodnju izvan Čehoslovačke i izvan obućarske branše, a počela je graditi moderna radnička naselje.</s>

<s>Dekretom tadašnjeg predsjednika Edvarda Beneša iz 1945., imovina kompanije u Čehoslovačkoj je nacionalizirana.</s><s>Predsjednik kompanije Thomas Bata mlađi, koji je već prije izbijanja rata 1939. emigrirao u Kanadu, premjestio je sjedište u London.</s>

<s>Između 1945. - 1948. su i Batine kompanije u Poljskoj, Jugoslaviji, Mađarskoj i Bugarskoj nacionalizirane.</s><s>To je bio veliki udarac za kompaniju jer je to predstavljalo oko 3/4 ukupne kompanije.</s>

<s>U tom periodu je sjedište kompanije bio London, koji je upravljao sa 38 tvornica i 2,168 dućana, u kojima je radilo 34,000 radnika, koji su na godinu proizveli i prodali 34 miliona cipela.</s>

<s>Kompanija Bata se oporavila do 1960-ih, tako da je imala 66 tvornica i raširila poslovanje u 79 država svijeta i zapošljavala 65,000 radnika, koji su proizveli i prodali u 4,000 dućana 175 miliona cipela.</s><s>Sjedište kompanije preseljeno je iz Londona u Toronto.</s>

<s>Sedamdesetih godina prošlog vijeka Bata je poslovala u 89 država, zapošljavala 90,000 radnika i proizvela 250 miliona cipela.</s>

<s>Bata se vratila u Zlin 1991, u kom je sve počelo 1894.</s>

<s>Danas Batih 100 000 radnika proizvodi 168,000 pari cipela dnevno i prodaje u 4458 dućana širom svijet]]a.</s>

<s>Izvori</s>

<s>Vanjske veze 
 
 Službene stranice</s>

<s>Multinacionalne kompanije
Kompanije</s>

